Public procurement notice: Contract Notice
Published: 2025-09-19
Buyer: Vantaan ja Keravan hyvinvointialue
Country: FI
Region: FI1B1
Contract type: Services
Procedure: Open procedure
CPV classification: 33130000: Dental instruments and devices | 33131000 | 33132000 | 33135000 | 33138000
Estimated value: 2920000 EUR
Submission deadline: 2025-10-24
Award criteria: price

Technical requirements: Tällä tarjouspyynnöllä Vantaan ja Keravan hyvinvointialue (jäljempänä Tilaaja) pyytää tarjousta ostopalveluna hankittavista hammaslaboratoriopalveluista tarjouspyyntöasiakirjojen mukaisesti.

Tilaaja kilpailuttaa ostopalveluina hankittavat hammaslaboratoriopalvelut sopimuskaudelle 1.1.2026–31.12.2027. Sopimuskauden jälkeen sopimusta voidaan jatkaa kahdella (2) optiovuodella vuosi kerrallaan. 
 
Hankinnan kohteena on oikominen (oikomiskojeet) ja protetiikka (purentakiskot, irtoproteesit, metallokeraamiset ja keraamiset kruunut, sillat, laminaatit). 

Tarjouskilpailun perusteella muodostetaan puitejärjestely siihen valittujen toimittajien kanssa. Toimittajaksi vähintään kolme (3), jollei soveltuvuusvaatimukset täyttäviä tarjoajia tai hyväksyttäviä tarjouksia ole vähemmän, ja enintään kymmenen (10) Tilaajan tarpeiden mukaisesti. 

Tilaaja ei sitoudu mihinkään tilausmääriin eikä minkään tietyn sopimuksella olevan kojeen tilaamiseen. Tilaaja varaa oikeuden neuvotella tähän sopimukseen liittyvistä muutoksista tilanteissa, jossa lainsäädäntö tai muu merkittävä vaatimus muuttaa Tilaajan Suun terveydenhuollon toimintaympäristöä.

Tilauksissa noudatetaan ns. ensisijaisuusjärjestystä siten, että työt lähetetään ensisijaisesti vertailun perusteella listalla ensimmäisenä olevalle Toimittajalle. Tilanteissa, joissa toimittajia on valittu useampia ja ensisijainen toimittaja ei pysty vastaanottamaan työtä, lähetetään työ vertailun perusteella seuraavaksi valitulle toimittajalle.

Ensisijaisuudesta voidaan poiketa erityisestä asiakaskohtaisesta, hammaslääketieteellisesti ja objektiivisesti arvioitavasta perusteesta. Ne protetiikan asiakkaat, jotka itse vastaavat kokonaisuudessa hankittavan tuotteen ja palvelun kustannuksista voivat valita käytettävän Toimittajan yhdessä Tilaajan edustajan kanssa.

Lisäksi hankintalain (1397/2016) 110 §:n mukaan suorahankintaa voidaan käyttää yksittäisissä tapauksissa sosiaali- tai terveyspalvelujen hankinnoissa, jos palvelun tarjoajan vaihtaminen olisi ilmeisen kohtuutonta tai erityisen epätarkoituksenmukaista asiakkaan kannalta merkittävän hoito- tai asiakassuhteen turvaamiseksi. Tilaaja ei sitoudu mihinkään hankintamääriin.

Vantaan ja Keravan hyvinvointialue vastaa hammaslääketieteellisten perushoitopalvelujen, mukaan lukien tavanomainen erikoisammaslääkäritasoinen oikomishoito, tuottamisesta vantaalaisille ja keravalaisille, sekä lainsäädännön edellyttämällä tavalla myös muiden kuntien asukkaille.

Suun terveydenhuollossa annetaan palvelua seitsemässä (7) palveluyksikössä, jotka muodostuvat kahdestakymmenestäkolmesta (23) hammashoitolasta. Palveluyksiköistä yksi on sellainen, jossa työskentelee erikoishammaslääkäreitä, jotka tekevät mm. vaativampaa suukirurgiaa, protetiikkaa sekä ortodonttisia hoitoja. Vähemmän vaativaa protetiikkaa tehdään myös muissa palveluyksiköissä.

Suun terveydenhuollon eri ammattiryhmien välistä työnjakoa on kehitetty siten, että kukin ammattiryhmä tekee omaa koulutustaan ja osaamistaan vastaavia hoitotoimenpiteitä potilaan onnistuneen hoitotuloksen aikaansaamiseksi. Näin ollen suuhygienistit ja itsenäistä hoitotyötä tekevät hammashoitajat ovat osallisena ortodonttisessa hoidossa. He ottavat mm. jäljennöksiä, sovittavat kojeita ja sementoivat niitä.

Tavoitteena on kokonaisvaltainen asiakaskokemus, palvelujen saatavuus, tuottavuus ja vaikuttavuus.
Sopimuskauden jälkeen sopimusta voidaan jatkaa kahdella (2) optiovuodella vuosi kerrallaan.